Page:Dominie depos'd, or, Some reflections on his intrigue with a young lass and what happened thereupon.pdf/14

 ( 14 )

She bann'd her ſaul, and then she blest it, In the Kirk-books it would be listed; An' thus the weary wife insisted, Our Lettergae Will sit whar he will not be pisht at                                   By dogs some day.

She wrung her hands until they cracked, An' sadly me she sham'd an' lacked-- Ah man! the Priest, how will he tak it, Whan he hears tell, How Maggy's mitten ye hae glacket, Ye ken yoursell.

The Session-Clark to play sic prankies, Ye'll stan', I fear, upo' your shankies, An' may be slaver in the brankies: It cou'dna miss, But lifting Maggy's callimankies Wou'd turn to this.

A toothless Houdy, auld and tough, Says, Cummer, husht, we hae aneugh, Thirsh mony ane has touch't the pleugh, Ash gude ash he, An' yetch gane backlench o'er the heugh, Sae let him be.

Hesh no, quoth ſhe, tho' he’sh be lear'd,                    That ye ken what, they hae crept near't,                     For you an' I hash aft-times heard O' nine or ten, Wha thush the Clergy hath beshmear'd                                   Wi' their ain Pen.